( 2l4 ) 



en autres foilles granl , mes non pas q'el soient ver, me sèche : 

 car les vers dient-il qu'elles ont arme , et por ce stoit pechiés , 

 car je voz di qe il se gardent sor tûtes les criatures dou monde 

 de non fer couse dont il creesent qe fuissent pèches , car avant 

 se lairont-il morir qe il fesse couse qe il crcoist pechere. E 

 quant les autres homes les demandent por coi il vont nus e qe il 

 ne ont vergogne de mostrer lor nenbre , et il dient , nos alon 

 nus por ce qe nos ne volun nulle couse de cest monde , por ce qe 

 noz vcnimes en cest monde sanz nulle vestimente et nus de ce 

 qe nos ne avon vergogne de mostrer nostre ninbre , si est ce qe 

 nos ne faison nul pechiés con elz , e por ce n'en avons nos plus 

 vergogne qe avés vos quant voz monstres vostre main o le vix , 

 ou autres vostre nenbre de coi voz ne aurés à pechiés de luxure, 

 mes por coi voz aurés vostre nenbre en pechiés et en luxurie , 

 por ce le portés vos coverte et n'avés vergogne ^ mes nos ne avon 

 plus qe de mostrer le dois , por ce qp nos ne faison nul pechiés 

 con elz. Or tiel raison rendent à les homes qe li demandent por 

 coi il ne avoicnt vergogne de mostrer lor nembre. Et encore 

 vos di qe il ne ocirunt nule crature ne nul animaus dou monde , 

 ne mouches , ne pulces , ne proquos , ne nul venues , por ce qe 

 il dient qu'il ont arme , e por ce dient qu'il ne le menuierent por 

 le pechiés qe il en aurent. Et encore vos di qe il ne menuierent 

 nule couste vers , ne erbes ne rais jusque à tant q'eles ne fuissent 

 sèches , por ce qe il dient qe les couses vert ont arme ; et encore 

 vos di qe il dorment sus tere tuit nus sanz nulle ren dou monde 

 tenir ne sont ne soure , et ce est bien grant merv oie cornant il ne 

 morent e cornant il vivent si longemant con je voz ai dit desoure. 

 Il font encore grant astinence de mengier , car degeunent tout 

 les anz et boivent eive et ne autre riens ; et encore voz en dirai un 

 autrecousse. Car il ont lor régules qe demorent en les ( mostier) 

 por servir lesydres : il les provent en telmainere con je vos dirai. 

 Car il font venir les puceles qe sunt ofertes à l'idres, et à cestes 

 pucellcs font toucher à celés homes qe gardent les ydres. Elle 



